อเมซอนใบพาย

อเมซอนใบพาย () เป็นไม้น้ำในวงศ์ขาเขียด มีถิ่นกำเนิดในทวีปอเมริกา ลักษณะเป็นไม้ล้มลุกอายุหลายปี ใบเป็นรูปแถบถึงรูปรี กว้าง 0.7-16 เซนติเมตร ยาว 20-35 เซนติเมตร ก้านใบยาว 40 เซนติเมตร ดอกออกเป็นช่อแบบกระจะหรือช่อแยกแขนง 6-13 ดอก ก้านช่อดอกยาว 75-125 เซนติเมตร มีใบประดับรูปใบหอกหรือรูปไข่แกมใบหอก ดอกมีเส้นผ่านศูนย์กลาง 3.3-4 เซนติเมตร กลีบดอกสีขาวมี 3 กลีบ กลีบเลี้ยงรูปทรงกระบอกคล้ายเส้นด้าย ดอกเพศผู้อยู่ส่วนบนและมีเกสรสีเหลือง ส่วนดอกเพศเมียอยู่ส่วนล่างของช่อ ออกดอกตลอดปี ผลรูปหอกกลับ เป็นสัน แตกตามแนวยาว ติดผลบริเวณก้านใบ ขนาด 0.6-3.8 เซนติเมตร ภายในมีเมล็ดขนาด 0.3-0.7 มิลลิเมตร

อ้างอิง

แหล่งข้อมูลอื่น 
 
 

วงศ์ขาเขียด
พืชน้ำ
ไม้ประดับ